### | | | | --- | --- | | | | | --- | | **Byråd** 28. februar 2017 Sagsnr. 710-2010-49026 Dok.nr. 710-2017-31354 Sagsbehandler DPMJAL | | 14.                 Indsats for at øge stemmeprocenten til kommunevalget november 2017 - Åbent

###

|  |  |
| --- | --- |
| Tidl. politisk behandling |  |
| Forventet sagsgang | BY |
| Lovgrundlag |  |

###

**SAGENS INDHOLD**

Byrådsmedlem Joakim Lind (Ø) har sendt følgende forslag
til Byrådets behandling:

**’Målrettet indsats for at øge stemmeprocenten til
kommunevalget i november 2017**

Enhedslisten vil foreslå, at Byrådet op til næste
kommunevalg gør en målrettet indsats for at øge stemmeprocenten til
kommunevalget i november 2017.

Årsagen er:

1) At
stemmeprocenten ved sidste kommunevalg lå næsten 11 % lavere end ved sidste
folketingsvalg. Ved folketingsvalget stemte 88,96 % af de stemmeberettigede i
Favrskov Kommune, mens det ved kommunevalget kun var 78,03 %.

2) At
stemmeprocenten internt i [adresse] varierer meget. Ved sidste
kommunevalg lå stemmeprocenten højest i [adresse] med 84,22 %, mens den lå næsten
10 %-point lavere i [adresse], nemlig kun 74,23 %. Også i Ulstrup og [adresse] lå
stemmeprocenten under 75 %.

3) At
det fra andre undersøgelser er kendt, at især unge samt indvandrere og såkaldt
udsatte borgere har lavere stemmeprocent end gennemsnittet. Det gælder
formentlig også i [adresse].

Man kan sige at det er de politiske partier, der skal stå
bag en sådan kampagne, men i så fald vil det jo blive til en kampagne for de
forskellige partier. Vi foreslår derfor en politisk neutral kampagne, der alene
fokuserer på at hæve stemmeprocenten, og som har særlig fokus på de unge,
indvandrerne samt på kommunens sydlige og vestlige del.

Man kan fx forestille sig, at der arbejdes sammen med
[adresse], Favrskov Produktionsskole, Den Jydske Haandværkerskole og
evt. også andre skoler. Det vil nok kunne hæve de unges valgdeltagelse. Evt.
kan man opstille mobile brevstemmebokse på de pågældende skoler.

Det er nok andre tiltag, der skal afprøves i kommunens
sydlige og vestlige del, og vi vil ikke her komme med forslag. Men i rapporten [’Kan
man øge valgdeltagelsen?](http://www.kora.dk/media/2838366/kan_man_oge_valgdeltagelsen.pdf)’ fra Københavns Universitet er der beskrevet
forskellige muligheder (rapporten er baseret på kommunevalget i 2013). Den
viser dog helt overordnet, at der ikke er nogen tiltag, der kan stå alene.

Vi ved, at KL planlægger en kampagne for at øge
stemmeprocenten ved det kommende kommunevalg, men der bliver formentlig tale om
en generel kampagne. Det er bestemt også en god idé, men vi ønsker med dette
forslag – ud over at øge de unges og indvandrerens stemmeafgivning – i særlig
grad at øge stemmeprocenten i områderne [adresse], [adresse], Thorsø og Ulstrup,
hvor valgdeltagelsen er særlig lav.

Noget andet er – og det vil vi også foreslå, at Byrådet gør
brug af – at man generelt kan inddrage borgerne mere systematisk i de politiske
processer, således som det fx skete ved cykelsti-workshoppen i [adresse] og
workshopdagen i Hinnerup om midtbyplan og letbane. På den måde kan man givetvis
øge den politiske interesse generelt, men det er naturligvis en mere langsigtet
strategi. ’

**INDSTILLING**

Borgmesteren indstiller til Byrådet:

1.    At sagen drøftes.

**BESLUTNING**